Kalkuonė
Kálkuonė (arba Kalkū́nai, Kaũkonys (latv. Kalkūni) – gyvenvietė pietryčių Latvijoje, Aukštutinės Dauguvos savivaldybėje, į pietus nuo Daugpilio miesto, netoli Dauguvos ir Laukesos santakos. Kalkūnų valsčiaus centras. 747 gyventojai (2021 m.). Pro gyvenvietę eina kelias A6 (Lietuva), A13 (Latvija) Kaunas – Daugpilis ir geležinkelis Vilnius – Daugpilis. Apylinkėse gyveno nemažai lietuvių, kurie XX a. pirmojoje pusėje smarkiai nutautėjo.